text: Vandet væltede ned i Vejle
  07 august 2019 kl. 15.58
  Ved 16-tiden blev Vejle og Hedenstedområdet kortvarigt ramt af et kraftigt regnskyl, der resulterede i meget våde veje og løse kloakdæksler.
   
  Ganske som varslet af DMI har der onsdag eftermiddag flere steder lokalt været kortvarige og meget kraftige regnskyl - bl.a. i Vejle by, Bredballe og i Hedenstedområdet.
  Jørn Bystrup, vagtchef, Sydøstjyllands Politi: "Vi har fået meldinger om løse kloakdæksler i Vejle, hvor kommunens folk lige nu har travlt med sætte dem på plads og få renset afløbsriste."
  Det har resulteret i meget våde veje, og i de lavtliggende jernbaneviadukter i Vejle og Hedensted hobede regnvandet sig kortvarigt op, så bilister og cyklister skulle tage sig i agt.
  - Der er ikke sket uheld, og ingen er kommet tilskade. Vi har fået meldinger om løse kloakdæksler i Vejle, hvor kommunens folk lige nu har travlt med sætte dem på plads og få renset afløbsriste, siger vagtchef Jørn Bystrup, Sydøstjyllands Politi, til TV SYD. 
  DMi har varslet, at der er risiko for kraftig regn og skybrud lokalt frem til klokken 21.
  
  